นักวิจัยเตือน โควิดพันธุ์ใหม่ในอังกฤษ อาจแพร่ระบาดทั่วโลก ใช้เวลากำจัด 10 ปี!
นักวิจัยอังกฤษ เผยโควิดพันธุ์ใหม่ระบาดแล้วทั่วประเทศ เตือนอาจแพร่ระบาดทั่วโลก ใช้เวลากำจัดอย่างน้อย 10 ปี!
นักวิจัยอังกฤษ เผยโควิดพันธุ์ใหม่ระบาดแล้วทั่วประเทศ เตือนอาจแพร่ระบาดทั่วโลก ใช้เวลากำจัดอย่างน้อย 10 ปี!
11 ก.พ. 2564

นางชารอน พีค็อก ผู้อำนวยการคณะวิจัยพันธุกรรมเชื้อโควิด-19 แห่งสหราชอาณาจักร (Covid-19 Genomics UK Consortium : COG-UK) เปิดเผยกับสำนักข่าวบีบีซีว่า เชื้อไวรัสโควิด-19 สายพันธุ์ใหม่ที่มีการค้นพบในเมืองเคนท์ของอังกฤษนั้นมีความเป็นไปได้มากว่า จะแพร่ระบาดไปทั่วโลก และคาดว่ายังต้องมีการต่อสู้เพื่อควบคุมการแพร่ระบาดของเชื้อไวรัสดังกล่าวไปอีกอย่างน้อย 10 ปี
นางพีค็อก ระบุว่า เชื้อไวรัสโควิด-19 สายพันธุ์ใหม่ที่พบในเมืองเคนท์นั้นได้มีการแพร่ระบาดไปทั่วประเทศแล้ว และมีความเป็นไปได้ที่จะแพร่ระบาดไปทั่วโลก
 “ถ้าหากเราสามารถจัดการกับเชื้อไวรัสตัวนี้ได้สำเร็จ หรือว่าตัวเชื้อไวรัสนั้นมีการกลายพันธุ์จนหมดความร้ายแรง และไม่ทำให้เกิดโรคอีกต่อไปแล้ว เราก็จะสามารถเลิกกังวลในเรื่องนี้ได้ แต่ดิฉันคิดว่า เมื่อลองนึกถึงสถานการณ์ในอนาคต เราน่าจะยังต้องต่อสู้กับไวรัสตัวนี้ไปอีกหลายปี ซึ่งในความคิดของดิฉันคือน่าจะยังต้องดำเนินการต่อไปอีกถึง 10 ปีเลยทีเดียว” นางพีค็อก กล่าว